सीएचसी में तीन महीनों से दो एंबुलेंस नहीं
भास्कर न्यूज | चौथ का बरवाड़ा
कस्बेके सामुदायिक स्वास्थ्य केंद्र में मरीजों को लाने ले जाने के लिए एंबुलेंस की सुविधा नहीं होने मरीजों को परेशनियों का सामना करना पड़ रहा है।
स्वास्थ्य केंद्र में तीन माह से 104 जननी शिशु सुरक्षा तथा बेस एंबुलेंस नहीं है। ऐसे में मरीजों को रेफर करने में परेशानी हो रही है। यहां केवल 108 एंबुलेंस होने तथा उसके क्षेत्र में सभी मरीजों को ले जाने की जिम्मेदारी होने से आपात स्थिति में दूसरे मरीजों रेफर करने में परेशानी होती है। इसकी शिकायत लोगों ने कलेक्टर से करने पर उन्होंने सीएमएचओ से बात कर समाधान का आश्वासन दिया है।
कस्बे में स्थित सीएचसी में पूरी तहसील से बड़ी संख्या में मरीज आते हैं। साथ ही आए दिन सड़क दुर्घटना के मरीज भी आते रहते हैं। ऐसे में 108 एंबुलेंस सेवा अक्सर व्यस्त रहती है। सीएचसी में आने वाली गर्भवतियों को सवाई माधोपुर ले जाने के लिए 104 जननी शिशु सुरक्षा योजना की गाड़ी नहीं है। यह वाहन पिछले तीन महीनों से खराब पड़ा हुआ है। इसी तरह पैसा देकर उपयोग करने वाली बेस एंबुलेंस भी स्वास्थ केंद्र में नहीं होने से आए दिन अस्पताल में अव्यवस्थाओं के साथ मरीजों का हंगामा रहता है।
अधिकारियोंको कराया अवगत
^इससमय एंबुलेंस की कमी से सबसे अधिक परेशानी हो रही है। उन्होंने इस बारे में चिकित्सा अधिकारियों को अवगत भी करा दिया है। दूसरी ओर लोगों ने इस मामले को लेकर कलेक्टर के.सी. वर्मा को अवगत कराया है। उन्होंने कार्रवाई का आश्वासन दिया है। -तपेंद्रकुमार शर्मा, चिकित्सा अधिकारी
hin_Deva bho_Deva hin_Deva hin_Deva hin_Deva hin_Deva hin_Deva